Ǹtondôbə Zambá a dzó nâ: “Lâyi bɔ ámǒs tē nâ, ńló dzóbo a yi dím ai zumunaŋ amǒs díbi lə́ sūzú á sí ai amǒs. 10Mayi vəŋǎn mulu mə́ ngogolán máán məlunga, biá miǹtag byáán bísə̄ bí ńtɔ̄á mīńyón; mayi bɔ́dɔ̄ mod ósə ǹkud ángə̄də́g, mə sódé mod ósə ǹtwí; mayi bɔ̌ naa amǒs tē á fūlán ai amǒs áwú ḿbáŋ mɔ́n, amǒs tē wáyi kə́ man á tɔ̄á áyol anə́ ékug. 11Ǹtondôbə nyé nâ: ‘‘Abǒg á kwí yǎ édí māyi kúlī zie á ńnam, sə̌ kig zie bidí ngə́ ényî məndím, dá zie yə á wóg ébūg Ńtondôbə. 12Bod bâyi kə́ bâtaləba; bə́ sə́ é máŋ má, bə́ nə̄ é mā mə̄vɔ́g; bə́ sə́ âkoé, bə́ nə̄ á ǹkiɛ́, bâyi kə́ bándə̄ŋ, bə́ dzə́ŋə ebúg Ńtondôbə, təge yén.’’